open-index/open-wikipedia-markdown huggingface dataset:
Innved

**Innveden** er den forsterkande konstruksjonen innvendig i ein klinkbygd båt. Dei viktigaste delane av innveden er esing, band og betar. Innveden er i regelen festa til bordgangane med trenaglar. Han vert ikkje festa før båten er oppborda. For at ikkje båten skal verte for stiv er ikkje innveden fast til kjølen.

Sunnmørsbåtar av snedbetningtypen har ekstra forsterkande innved, kalla knottar. Det er to i fremre delen av båten og to i bakre, tilpassa parvis på kvar side.. Dei liknar på kraftige band,  er festa over esingane oppe, og skrår ned mot midten av båten. Dette for å forsterke båten der sjø og trakk av mannefot røyner mest 

Innveden er fast i båten. Den delen av innreinga som er laus, som til dømes tiljer, tofter og auskar, vert kalla tilfar.
## Fotnotar

## Kjelder
* Jakob D. Bjørkedal: *Båtbygging i Bjørkedalen*. Møre og Romsdal distriktshøgskule, Volda 1987
* Gunnar Eldjarn og Jon Godal: *Åfjordbåten og Nordlandsbåten * Bind 2, 3 og 4.
* Asbjørn Klepp:*Nordlandsbåter,-og båter fra Trøndelag*. Grøndahl & søn A.S. Oslo 1983
Biologisk klassifisering

**Biologisk klassifikasjon** er det å dela inn organismer i grupper etter eit system. Moderne biosystematikk tek for seg den evolusjonære slektskapen til organismane og bruker denne til å laga hierarkiske slektstre. Tradisjonell taksonomi brukte visse likskapar til å gruppera organismar.

I antikken arbeidde særleg Aristoteles med å kartleggja og gruppera alt som var til. Moderne taksonomi blei særleg grunnlagd av Carl von Linné, som brukte fysiske likskapar til å setja organismar i same grupper. Nyare genetikk har gjort det mogleg å gruppera organismar etter felles avstamming, såkalla kladistikk.

## Taksonomiske nivå
I biologisk klassifikasjon er organismane tradisjonelt organiserte i sju obligatoriske ulike taksonomiske nivå eller kategoriar. Det er også vanleg å dela desse nivåa inn i mellomnivå, det vil seie at til dømes ein familie ofte har fleire underfamiliar (delgrupper).

Dei sju obligatoriske kategoriane, frå lite omfattande til meir omfattande:

## Naturlege og kunstige grupper
Ei gruppe som bygger på evolusonær avstamming blir kalla naturleg, eller monofyletisk. Grupper som er danna gjennom likskapstrekk men ikkje omfattar alle artar med felles avstamming blir kalla kunstige. Desse kan anten omfatta artar med ulikt evolusjonært opphav (polyfyletisk gruppe), eller berre utvalde artar som stammar frå same opphav (parafyletisk gruppe). Mange taksonomiske grupper basert på likskapar har vist seg å vera naturlege, medan andre er blitt omgrupperte etter analysar med mellom anna molekylærgenetikk.

## Kjelder
* 

* *Denne artikkelen bygger på «[[:nb:Biologisk klassifikasjon|Biologisk klassifikasjon]]» frå , og «[[:en:Biological classification|Biological classification]]» frå  den 23. november 2010.*
Rotevatnet

**Rotevatnet** er eit vatn som ligg i Volda kommune i Møre og Romsdal.

Rotevatnet ligg rett oppom Volda sentrum. Rotevatnet har avlaup til den knapt 1,5 km lange Øyraelva, som renn frå Rotevatnet og ned til hamna i Volda sentrum, og der ut i Voldsfjorden. 

Det går ein knapt 6,6 km lang veg rundt Rotevatnet. Delar av denne vegen er ikkje open for biltrafikk. Vegen rundt Rotevatnet er ein populær trimtur. 

Det ligg kommunale badeplassar ved Årneset og Botnasanden.
Dinglavatnet

**Dinglavatnet** er eit vatn som ligg på grensa mellom Volda kommune og Ørsta kommune i Møre og Romsdal.

Dinglavatnet ligg nedanfor det 807 m høge Melshornet. Frå Volda kjem ein lettast til Dinglavatnet etter ein ca 3,2 km lang bomveg, stengt for vanleg biltrafikk, med start frå dei øvre byggefelta i Volda sentrum. Frå Ørsta startar ein oppom byggefeltet Rystefeltet, og går opp Osdalen. Frå Dinglavatnet er det ein knapp kilometer flat rås bort til Vardehornet, 595 moh. Frå Dinglavatnet er det om lag 1,5 km etter råsa opp på Melshornet. 

Dinglavatnet er eit populært tur/trimmål sommar som vinter. Særleg for dei som bur i Volda sentrum er dette ein grei tur oppover bomvegen. 

Dinglavatnet er drikkevasskjelda til Volda sentrum.
Aleksandr Kerzjakov

**Aleksandr Anatoljevitsj Kerzjakov** () er ein russisk fotballspelar som spelar som spiss for Zenit St. Petersburg i den russiske fotballigaen, og for det russiske landslaget.

Kerzjakov vart kåra til årets unge spelar i Russland i 2002. I 2010 vart han seriemeister i Russland med Zenit St. Petersburg. Han debuterte for Russland sitt A-landslag 27. mars 2002 i ein privatlandskamp mot Estland. Han var med i Russland sin tropp til fotball-VM i 2002, der han spelte éin kamp som innbytar. Han skåra det første landslagsmålet sitt i ein privatlandskamp mot Sverige 21. august 2002. Han var med i Russland sin tropp til fotball-EM i 2004, der han spelte éin kamp. Han var Russland sin toppskårar i kvalifiseringskampane til fotball-EM i 2008, med fem mål, men han var ikkje med i troppen til sjølve meisterskapen.

Kerzjakov er gift og har éi dotter. Veslebroren hans, Mikhail, er òg profesjonell fotballspelar, med U21-landskampar for Russland.
Rotsethorntunellen

**Rotsethorntunellen** er ein tunell på riksveg 651 i Volda kommune i Møre og Romsdal. Tunellen går gjennom Rotsethornet mellom Volda og Løvikneset, på nordaustsida av Voldsfjorden. Tunellen avløyste i to etappar eit svært rasfarleg vegparti. Opphavleg gjekk Rotsethorntunellen til Greifsneset og var 2&nbsp;176 meter lang. Den blei opna 19. juni 1999. 5. desember 2002 begynte arbeidet med å forlenge tunellen til Løvikneset. Tunellen er i dag 3&nbsp;962 meter lang, og den blei nyopna 28. mai 2004. Skulebussar fekk løyve til å køyre gjennom den nye, uferdige tunelldelen allereie frå januar 2004. Tunelldelen til Greifsneset er behalde, som ein arm av Rotsethorntunellen og riksveg 651.

## Sjå også
*Vegtunnelar i Noreg

## Bakgrunnsstoff
*Teknisk Ukeblad: Sikker mot ras  (19. juli 2004)
*The World's Longest Tunnel Page
Myklebust i Skifjorden

:*Det er ein til gard som heiter Myklebust i Hyllestad kommune, sjå [[Myklebust i Hyllestadfjorden]].*

**Myklebust**, tidlegare skrive *Myklebost*, er ein matrikkelgard i Hyllestad kommune i Vestland fylke. 
Garden har matrikkelnummer 8.

## Geografi
Myklebust ligg austsida inst i Skifjorden. 
Garden grensar til Seljevoll i vest, til Fjaler kommune i aust og nord og til Bjørnestad i sør.
Fylkesveg 5655 går over garden.

## Historie
Myklebust er fyrste gong nemnt i kjeldene i reknskapen til Munkeliv kloster frå 1175.
Klosteret eigde Myklebust til 1536 (reformasjonen) då garden kom i kongen si eige. 
Frå 1660-åra vart garden eigd av ymse embetsmennsslekter, fram til brukarane kjøpte seg ut frå 1793 til 1844.

På Myklebust har det vore drive tjørebrenning og sagbruk i gammal tid.
Frå 1920 til kring 1960 var det drive kassefabrikk på garden, og på 1930-talet opna Skifjord Trevarefabrikk.

## Namnet
Namnet tyder den store garden, og Myklebust er også den største garden i Skifjorden.
I kjeldene er namnet skrive «Miklibolstadher» (DN. XII 232 c. 1490), «Møglebostad» (NRJ. II 140), «Møgelbosta» (1563). «Mychelbustad» (1603). «Møchelbustad» (1608) og «Møchlebust» (1667 og 1723).

Myklebust er brukt som stadnamn mange andre stader i landet òg. 

Statens kartverk godkjende skrivemåten «Myklebust» i 2003 og avslo samtidig å godkjenne «Myklebost».

Gardsnamnet vert også brukt som slektsnamn.

## Sjå òg
* Matrikkelgardar i Hyllestad kommune

## Kjelder

## Vidare lesnad
* 

## Bakgrunnsstoff
* «Myklebust» i Gardsleksikonet på nettstaden til Sogn og Fjordane Fylkesarkiv
* «Myklebust» i matrikkelutkastet av 1950
* «Myklebost» i gardsmatrikkelen for 1886
Brønsle

**Brønsle** (*Bidens*) er ei planteslekt i korgplantefamilien som veks over store delar av verda, særleg i tropisk og temperert klima. Dei fleste artane finst i Afrika, Amerika og Polynesia, medan noko færre finst i Europa og Asia. I Noreg veks to artar. Desse er eittårige sumpplantar med motsette blad og ugreina eller greina stengel, oftast om lag snaue. Brungule korger med ei rekkje gulbrune indre korgdekkblad og ei rekkje ytre korgdekkblad som er grøne og står langt ut. Fnokken er to-fire stive broddar med mothakar.

### Norske artar i brønsleslekta
* Flikbrønsle (*Bidens tripartita*)
* Nikkebrønsle (*Bidens cernua*)

## Kjelder

*Dansk Wikipedia.
*Svensk Wikipedia.
*Johannes Lid: *Norsk-svensk-finsk flora*. Det Norske Samlaget, 1985.


**Delar av denne artikkelen bygger på «[[:en:Bidens|Bidens]]» frå ,  den 27. januar 2015.*
Torgrim M. Kleppen

**Torgrim Matiasson Kleppen** () var ein norsk gardbrukar, lensmann og politikar frå Sauland i Telemark. Matias Matiasson Kleppen var far hans.

### Liv og gjerning
Kleppen var gardbrukar på Leine i Sauland frå 1878. Han var ein iherdig gardbrukar, som også eigde gardane Tveitan i Melum, Natadal og Vindal i Seljord og farsgarden Kleppen i Sauland. Også bygarden Bellevue i hovudstaden eigde han ei tid.

Frå 1878 til 1907 var Kleppen lensmann i Hjartdal, ei stilling han tok over etter far sin. Det har vorte fortalt at han som lensmann tok ein heddøl, som ofte var mellom bråkmakarane og mest bar han ut frå dyrskuplassen. T. O. Mosebø sa det slik: «Kleppen var stor og sterk og heddølen ein liten vott, så det var løgleg å sjå på».

Kleppen var med å stifte ei rekke selskap som Sauland Varelag, Hjartdal Sparebank, Sauland Meieri og Ysteri og Øst-Telemarkens Automobilselskap. Han var også svært interessert i fèavl og var med på å få i stand dyrsku i Sauland som årleg vart halde frå 1875 til 1910. Frå 1900 var han leiar av Skien-Telemarkens dampskipsselskap.

Kleppen var 1. vararepresentant til Stortinget frå Bratsberg amt både 1895-97 og 1898-1900. Han møtte på Stortinget fyrste gongen i 1895 frå 16. juli og ut sesjonen. Også i 1896 møtte han som varamann, då i fleire korte bolkar. Dei to valperiodane mellom 1900 og 1906 var han 3. representant frå amtet på Stortinget. 1900-03 var han medlem av landbrukskomiteen, medan han 1903-06 var med i tollkomiteen. Elles var han medlem av Vestlandsbanekomiteen og 1906-09 av ein departemental pensjonskomite.

Kleppen var medlem av heradsstyret i Hjartdal 1875-1910, og frå 1913 til -20, derav i seks år ordførar. Medlem av forlikskommisjonen frå 1876. I 1919 fylte Kleppen 70 år og sa frå seg ordførarombodet, men heldt fram som medlem av heradsstyret. Kleppen var «på grunn av sitt rettlinjede, bramfrie vesen og sin greie opptreden, aktet og avholdt av alle han kom i berøring med».

Han vart tildelt 7. juni-medaljen.

Kleppen døydde av slag 12. juni 1920, knapt heimkomen frå forretningsreise til hovudstaden.

## Kjelder

* Lindstøl, Tallak: *Stortinget og Statsraadet 1814-1914*. Kristiania, 1914
**Denne artikkelen bygger på «[[:no:Torgrim Mathiassen  Kleppen|Torgrim Mathiassen  Kleppen]]» frå ,  den 24. november 2010.*
Richard With

**Richard Bernhard With** () var ein norsk forretningsmann, skipper og stortingsmann. Han har fått tilnamnet *[[Hurtigruta]]s far*.

## Liv og gjerning
With vart fødd i Tromsø og var son til ein skipper, som seinare vart fyrforvaltar. Sjølv gjekk han den «lærde» skulen i Tromsø og tok styrmannseksamen i Trondheim i 1864. Deretter var han sjømann i utanriksfart, før han gjennom firmaet «With & Kiil» på Andenes i 1875 overtok handelsstaden Risøyhamn på Andøya. Allereie året etter gjekk firmaet konkurs, men han kunne halde fram drifta gjennom eit nytt firma.

Gjennom handelsverksemda vart han kjend med behovet for betre transport, og vart ein pådrivar i etableringa av Vesteraalens Dampskibsselskab i 1881. Dei to fyrste åra var han sjølv kaptein på selskapet sitt dampskip «Vesteraalen», deretter var han kontorsjef og seinare direktør i selskapet. Han sikra selskapet konsesjon på å drive heilårsrute langs norskekysten (Hurtigruta) med eit statstilskot på 70&nbsp;000 kroner, og var i 1893 sjølv kaptein på den fyrste hurtigruteturen. Dampskipsselskapet leia han fram til 1909.

With var i perioden 1910-12 stortingsmann for Frisinna Venstre. Han representerte Vesteraalen krins i Nordland og var medlem av vegkomiteen, samt i 1910 av den utvida justiskomiteen. Tidlegare hadde han arbeidd med å utbetre den grunne farleia mellom Andøya og Hinnøya og klarte å få midlar til ei lita utdjuping av Risøyrenna. Som stortingsmann fekk han gjennomslag for løyvingar til den store mudringa i Risøyrenna, eit arbeid som vart avslutta i 1922.

Rundt 1910 var With sentral i etableringa av Den Norske Amerikalinje, der han også sat i styret fram til 1913. Han var også delaktig i stiftinga av Lofotens og Vesteraalens turistforening.

## Prisar og utmerkingar
To av hurtigruteskipa har fått namn etter han: DS «Richard With» (1909) og dagens MS «Richard With» (1993). I 1993 vart han avbilda på eit frimerke.

Han vart tildelt St. Olavs Orden i 1895, og i 1912 fekk han Petter Dass-medaljen. 

## Familie og død
With var gift med Oline Sophie Wennberg (1844–1878) og seinare med syster hennar, Augusta Septimia Wennberg (1847–1938). Han var mellom anna far til Nanna With (1874–1965).

With døydde i Oslo i 1930, der han hadde budd sidan han vart stortingsmann.

## Kjelder

*Lindstøl, Tallak: *Stortinget og Statsraadet 1814-1914*. Kristiania, 1914
**Denne artikkelen bygger på «[[:nb:Richard With|Richard With]]» frå ,  den 24. november 2010.*  

## Bakgrunnsstoff
* Andøy Historielag med  omtale av Richard With
Pylorus

**Pylorus** eller **mageporten**, også kalla *den nedre magemunnen*, er ein ringmuskel som danna nedste delen av magesekken. Han fungerer som ein lukkemuskel og er eit reguleringspunkt for overføring av ventrikkelinnhald til tynntarmen. Pylorus syrgjer for at kymus ikkje strøymer attende til magesekken frå tolvfingertarmen, *duodenum*.
Nordnorske dialektar

**Nordnorske dialektar** er er norske målføre som tradisjonelt vert bruka i det meste av Nordland, Troms og Finnmark. Nordnorske dialektar kan klassifiserast som vestnorske målføre.

## Kjenneteikn
Nordnorske dialektar er først og fremst kjenneteikna ved uttalen, at det vert bruka høgtone, slik at stemmeleiet går oppover i stavingar ein legg trykk på.

Vidare har nordnorske dialektar i større eller mindre grad apokope - sterkast i saltværing, i mindre grad i eldre vefsnmål. 

Nordnorske dialektar har palatalisering av konsonantane n, l, t og d.

I substantivbøyinga har nordnorske dialektar tre kjønn. Eit merke for nordnorske dialektar er at inkjekjønn fleirtal endar på -an: *husan, eplan (/²ˈæpˌlanː/)*.

## Utbreiing
Mange norske dialektar har desse målmerka, men det er berre i nordnorske dialektar ein finn alle desse trekka. Ut frå denne definisjonen av nordnorsk, fell målføret i Bindalen, innflyttarmål i Susendalen og Målselv og dialektane i Aust-Finnmark utanfor definisjonen av nordnorske målføre.

## Kjelde
*Kjell Øksendal: Målføret i vefsnbygdene, i *Vefsn bygdebok* b. III (Mosjøen 1977)
Ferdighus

**Ferdighus** er ei felles nemning for hus som i større eller mindre grad er ferdig utvikla før kundekontakt er oppretta. 

Grada av ferdigutvikling kan vere avgrensa til å ha teikna og berekna hus som ein så byggjer på tradisjonelt vis på byggjeplassen. Andre lagar vegg- og golvelement som vert sette saman på byggjeplassen medan atter andre byggjer modular eller seksjonar som kjem til byggjeplassen som nærmast komplette hus med kjøken, trapper og sanitærutstyr montert.

I Noreg er Block Watne blant dei største aktørane som nyttar ferdigteikna hus, medan Hetlandhus og Hedalm Anebyhus nyttar ferdiglaga husdelar.
Den latinamerikanske bløminga

**Den latinamerikanske bløminga** på 1960-talet står for eit kulturelt oppsving, spesielt innan litteraturen, som følgje av den økonomiske veksten i Latin-Amerika i etterkrigsåra.

Ein ny generasjon forfattarar, med representantar som  Gabriel García Marquez, Carlos Fuentes, Mario Vargas Llosa og Julio Cortázar, fekk internasjonal merksemd, og bøkene deira vart selde i store opplag. 

Det kanskje aller mest kjende verket frå den latinamerikanske bløminga er García Marquez sin roman *Cien años de soledad* ('Hundre års einsemd') frå 1967, utgjeven på norsk i 1970 under tittelen *Hundre års ensomhet*, omsett av Kjell Risvik. Boka bidrog til at latinamerikansk litteratur vart verdskjend, og ho introduserte  sjangeren magisk realisme. Boka vart den mest selde romanen på spansk i moderne historie, etter Don Quixote. 

Også eldre forfattarar fekk ny merksemd som følgje av den latinamerikanske bløminga, blant dei Miguel Angel Asturias som fekk  nobelprisen i litteratur 1967.
Samtale i Katedralen

***Samtale i Katedralen***, original tittel *Conversación en La Catedral*, (1969) er den tredje romanen av den peruanske forfattaren og nobelprisvinnaren i litteratur, Mario Vargas Llosa, og anerkjent som eit av dei store verka hans.

Hendingane i romanen går føre seg i Peru i tida under diktaturet til general Manuel A. Odría, og handlar om livet til karakterar frå ulike sosiale lag.  Den ambisiøse forteljinga er bygd rundt historiene til Santiago Zavala og Ambrosio høvesvis. Førstnemnte er son av ein minister, den andre er sjåføren hans. Eit tilfeldig møte på ein heim for eigarlause hundar, fører til ein opprivande samtale som held fram på ein nærliggjande bar kjent som «Katedralen». Gjennom møtet søkjer Zavala etter sanninga om faren si rolle i mordet på ein vidkjent peruansk figur frå underverda, og undervegs kastar romanen ljos på kva som hender i eit diktatur. 

Hovudpersonen, Santiago Zavala, er ein student ved San Marcos-universitetet i Lima, og er medlem av aktivistgruppa Cahuide ved universitetet som var i opposisjon til diktaturet. Santiago er basert på Vargas Llosa sine eigne livserfaringar frå dei første åra ved San Marcos der han òg var medlem av Cahuide. I romanen syner hovudpersonen Santiago Zavala eit pessimistisk syn på det peruanske samfunnet på 1950-talet, samstundes som han famnar om det å vere middelmåtig. Meir generelt er romanen ei undersøking av dei djupe røtene til korrupsjon og svikt i peruansk politikk, og i regjeringa på 1950-talet.

## Kjelder

* *Denne artikkelen byggjer på «[[:en:Conversation in the Cathedral|Conversation in the Cathedral]]» frå , 25. november 2010. Artikkelen gav følgjande kjelder:*
**.
**.
Lorents Mørkved

**Lorents Andersson Mørkved** () var ein norsk gardbrukar og Venstre-politikar frå Høylandet.

Han var gardbrukar på farsgarden Mørkved på Høylandet i Namdalen, og var også skogformann for fleire trelastfirma i Namdalen gjennom 50 år.

Mørkved var medlem av Høylandet heradsstyre i 30 år, varaordførar i 12 år, og ordførar i 16 år. Frå 1882 var han medlem av forlikskommisjonen. Han var valmann 6 gonger, samt 1. vararepresentant til Stortinget frå Snaasen krins i Nordre Trondhjems amt frå 1910 til 1915. Mørkved møtte fast i militærkomitéen i 1910 for Ivar Aavatsmark, som var bror til kona hans.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914

## Bakgrunnsstoff
* Lorents Mørkved  hos Norsk samfunnsvitenskapelig datatjeneste
Hällefors kommun

**Hällefors kommun** er ein kommune i nordvestre delen av Örebro län i landskapet Västmanland. Kommunesenteret er Hällefors og nest største stad er Grythyttan. Kommunen grensar i vest mot Filipstads kommun (Värmland) og i nors mot Ludvika kommun (Dalarna).

Kommunen samarbeider i ulike lokale konstellasjonar med både Värmlandshållet og Bergslagen, mellom anna med inntilliggande kommunar i KNÖL-gruppen (kommunar i Norra Örebro län), Nora, Ljusnarsberg og Lindesberg. For brannforsvar skjer samarbeidet vestover og til i ein viss grad òg i turistspørsmål.

## Tettstader
Hällefors kommune har to tettstader.
Folketalet i tabellen er frå 31. desember 2005.

## Referansar

## Bakgrunnsstoff
* Hällefors kommun
Hällefors

**Hällefors** er ein tettstad og kommunesenteret i Hällefors kommun, Örebro län. Hällefors er ein liten stad med grøn natur og dyreliv. I Hällefors sentrum kan ein finne alt frå apotek til bibliotek, frisersalongar, bank, politi og systembolag under eit og same tak. Dette bygget heiter Centrumhuset. Der ligg òg turistbyrå i same lokale som biblioteket. I Hällefors finst òg museet Formens hus.

## Utdanning

Pihlskolan Gymnasium ligg i sentrale Hällefors. Dei har spesialinnretingar som m.a. Industriprogrammet (Gymnasietekniker), Naturbruk med sportfisketurisme og Hotell og restaurant. Dei tre programma har riksinntak. Det finnast òg Barn och Fritids-programmet og Kultur-programmet.

Kulturskolan lærer bort teater, dans, bild, fotografi og musikk.

## Industri

Hellefors Bryggeri, sidan april 2008 eigd av Spendrups bryggeri, ligg mellom Hällefors og Grythyttan. Stålkonkernet Ovako har anlegg i Hällefors likesom Stora Enso som har ein stor terminal for omlasting av trevirke frå lastebil til tog. Like nord for staden ligg badeplassen Sången.

## Øvrig

Hällefors har òg ein folkehøgskule som gjev kurs i mellom anna formgjeving, smykkekunst, teater, scenografi og kultur.

Hällefors har gjeve namn til hunderasen Hälleforshund.

Utanfor Hällefors ligg den eldste folkeparken i Sverige, Krokbornsparken, i dag eit byggminne.

## Personar frå Hällefors
* Torgny Mogren
* Ulrica Messing
* Torbjörn Länk

## Sjå òg
*Mästarnas Park

## Kjelder

**Denne artikkelen bygger på «[[:sv:Hällefors|Hällefors]]» frå ,  den 24. mai 2013.*
Ludvika

**Ludvika** er ein by i Västerbergslagen og sørlege Dalarna ved søraustenden av innsjøen Väsman, 65 km sørvest for Falun. Staden ligg hovudsakleg i Ludvika kommun. Den austre delen ligg i Smedjebackens kommun. Ludvika er centralort i Ludvika kommun. Ludvika har 14&nbsp;498 innbyggarar (2011) og er den 83. største byen i Sverige. 

Ludvika er ein industri- og handelsstad. På staden finst bl.a eit gruvemuseum. Byen er eit handelssentrum og jernbaneknutepunkt 

## Historie

Ved Ludvika ström lét Gustav Vasa anlegge Ludvika kronobruk kring 1550. Dette var Sveriges første bruk for stangjernsmie i regi av krona. I 1726 vart bruket seld  til familien Cedercreutz. Familien Roth, som var dei siste eigarane, utvida bruket med eit sagbruk og eit vasskraftverk. Ludvika bruk la ned produksjonen i 1920.

Ludvika fekk byprivilegium i 1919. I 1981 vart Karin Värmefjord den første kvinnelege politimeistaren i Ludvika og i Sverige.

## Stadnamnet
Tolkinga av namnet «Ludvika» er langt frå sikker. Namnet er tidlegast belagt i 1539 og var opphavleg ein by i den søre delen av den noverande tettstaden. Byen har sannsynlegvis fått namnet sitt av Lyviken like ved i innsjøen Väsman. Namnet på vika kan vidar i sin tur kanskje koplast til det i kjeldene ubelagde namnet *Lydhia* på det vassdraget som munnar ut der. Dette namnet er i så fall danna til eit ord som er i slekt med *ludd* og *luden* og som viser til takrøyr som veks der. Etter ei anna tolkning skulle forstavinga i namnet på vika istaden komme av det gammalvenske ordet *ly* som tyder 'le', altså 'levika'.

Den noverande forma *Ludvika* er truleg ei forfina form frå 1700-talet, kanskje påverka av mannsnamnet Ludvig. Namnet på kyrkja og soknet, *Ludvika Ulrika*, vart innført i 1752 for å heidre den nye svenske dronninga Lovisa Ulrika.

## Referansar


**Denne artikkelen bygger på «[[:sv:Ludvika|Ludvika]]» frå ,  den 25. november 2010.*  


## Bakgrunnsstoff
Sortlandssundet

**Sortlandssundet** er sundet mellom Langøya og Hinnøya i Vesterålen. Sortlandsbrua går over sundet, mellom Sortland på Langøya og Strand på Hinnøya.

Sør for Sortlandssundet skil Hadselfjorden Hadseløya på den eine sida og Hinnøya og Austvågøya på den andre sida. Nord for Sortlandssundet skil Gavlfjorden Langøya og Andøya, og Risøysundet skil Andøya og Hinnøya.

Hurtigruta går gjennom Sortlandssundet, med anløp på Sortland mellom Stokmarknes og Risøyhamn.

Før bruene i Vesterålen blei bygde gjekk det fleire ferjer over Sortlandssundet. I tillegg til ferja mellom Sortland og Strand, gjekk det ferje mellom Sortland og Maurnes, og mellom Sortland og Djupfjorden.

## Kjelder


**Denne artikkelen bygger på «[[:nb:Sortlandssundet|Sortlandssundet]]» frå , den 25. november 2010.*
Slaktarfuglar

**Slaktarfuglar**, Cracticinae, òg kjent som **kråkevarslarar**, er ein biologisk underfamilie innanfor svalestarefamilien, og dermed medlem av ordenen sporvefuglar, Passeriformes. Dette er kråkeliknande fuglar med sterk kroppsbygging, utbreidd i Australia inkludert Tasmania.

## Skildring
Fjørdrakta til desse fuglane er vanlegvis svart og kvit eller gråfarga. Nebbet er kraftig, ofte med ein liten nedbøygd krok i enden. Hos nokre artar finn ein  markert kjønnsdimorfisme. Slaktarfuglar varierer i lengd frå 25 til 53 centimeter.

Slaktarfuglar er altetande og lever mest av insekt, små landlevande virveldyr, frukt og frø. *[[Cracticus]]*-artar, tar òg små pattedyr og fuglar som dei deler opp før dei et. 
Slaktarfuglar byggjer reir av kvister, tørt gras og små røter i forgreiningar på tre. Dei legg to til fem blågrøne, grågrøne eller brunflekkete egg som blir ruga i omtrent tjue dagar. Ungfuglane er flygedyktige etter fire veker i reiret. Den australske arten svartslaktarfugl, *Cracticus quoyi*, hekkar frå september til februar, dei andre australske artane hekkar frå august til desember.

Etter ein DNA-studie i 1985, la Sibley og Ahlquist framlegg om ein ny klade Cracticini som samla slaktarfuglar og svalestarar i Artamidae. Dette blei reflektert i IOC World Bird List frå og med 2025. *[[Peltops]]*-artane på Ny-Guinea  var tidlegare plasserte saman med slaktarfuglar, men er no sin eigen underfamilie i svalestarefamilien.

## Artsoversyn
Medlemmer av Cracticinae i rekkjefølgje etter AviList v2025: med norske namn etter *Norske navn på verdens fugler*: 
;Slekt *[[Strepera]]*
* Austkurrawong, *Strepera graculina*, Pied Currawong, (Shaw, G, 1790), (LC)
* Tasmankurrawong, *Strepera fuliginosa*, Black Currawong, (Gould, J, 1837), (LC)
* Sotkurrawong, *Strepera versicolor*, Grey Currawong, (Latham, J, 1801), (LC)

;Slekt *[[Melloria]]*
* Svartslaktarfugl, *Melloria quoyi*, Black Butcherbird, (Lesson, RP; Garnot, P, 1827), (LC)

;Slekt *[[Gymnorhina]]*
* Plystreskjor, *Gymnorhina tibicen*, Australian Magpie, (Latham, J, 1801), (LC)

;Slekt *[[Cracticus]]*
* Svartryggslaktarfugl, *Cracticus mentalis*, Black-backed Butcherbird, Salvadori, AT; d'Albertis, LM, 1876, (LC)
* Gråryggslaktarfugl, *Cracticus torquatus*, Grey Butcherbird, (Latham, J, 1801), (LC)
* Sølvryggslaktarfugl, *Cracticus argenteus*, Silver-backed Butcherbird, Gould, J, 1841, (LC)
* Papuaslaktarfugl, *Cracticus cassicus*, Hooded Butcherbird, (Boddaert, P, 1783), (LC)
* Tagulaslaktarfugl, *Cracticus louisiadensis*, Tagula Butcherbird, Tristram, HB, 1889, (NT)
* Songslaktarfugl, *Cracticus nigrogularis*, Pied Butcherbird, (Gould, J, 1837), (LC)

## Kjelder

* *Denne artikkelen bygger på «[[:de:Würgerkrähen|Würgerkrähen]]» frå , den 25. november 2010*

;Referansar

## Bakgrunnsstoff
Ljusnarsbergs kommun

**Ljusnarsbergs kommun** er ein kommun i Örebro län i landskapet Västmanland. Kommunesenteret er Kopparberg.

Gjennom kommunen, som ligg i Bergslagen, går riksväg 50, riksväg 63 i tillegg til jernbanen Frövi–Ludvika og Ställdalen-Kil. I nord grensar kommunen till Ludvika kommun, i nordaust til Smedjebackens kommun, begge i Dalarna, i sør til Lindesbergs kommun og i vest til Hällefors kommun.

Kommunesenteret ligg i Kopparberg. Kommunen ligg langs med Arbogaåns øvre vassystem. Terrenget er typisk kupert bergslagsterräng. Det høgste punktet i kommunen er Älvhöjden i nordvest med ei høgd av 431 möh. Bergverk har bygd opp denne bygda, der det enno finst eit titals hytteruiner og hundeatals gruvehål.

Ljusnarsbergs kommun har det minste innbyggartalet i Örebro län.

## Administrativ historie
I den dåverande landskommunen Ljusnarsberg vart det i 1887 oppretta eit municipalsamhälle med namnet Nya Kopparberg. I 1908 vart kommunen delt og Kopparberg vart ein köping. I 1962 vart begge kommunane  samla att under namnet Ljusnarsbergs köping, frå og med 1971 *Ljusnarsbergs kommun*.

## Kommunvåpenet
Blasonering: *I silver en stolpvis ställd blå ström, åtföljd på var sida av ett kopparmärke ovanför en låga, samtliga röda.*

Bildet går tillbake til Nya Kopparbergs bergslags sigill frå 1640. Det har blitt nytta både av Ljusnarsbergs landskommun og Kopparbergs köping (köpingsvåpenet hadde ein bård). Det vart registrert for den noverande kommunen i 1981.


Fil:Kopparberg vapen.svg|Kopparbergs köping(1951-1961)


## Tettstader
Ljusnarsberg kommune har to tettstader.
Folketalet i tabellen er frå 31. desember 2005.

## Kjelder


## Bakgrunnsstoff
* Ljusnarsbergs kommun
Risøysundet

**Risøysundet** er ein del av sundet som skil Andøya og Hinnøya i Nordland. Risøysundet bind saman Andfjorden (som også er eit sund) og Sortlandsundet. Sundet er grunt, og for at større båtar skulle kunne passere gjennom det, måtte det gravast ut ei renne gjennom det grunnaste området. Richard With var den fremste pådrivaren for dette. Risøyrenna blei opna i 1922, og utvida og nyopna i 2001.

I sør går Risøysundet over i Sortlandssundet, med Gavlfjorden ut mot nordvest. I nord går sundet ut i Andfjorden nord om Lovika.

Andøybrua kryssar Risøysundet mellom Dragnes på Hinnøya og Risøyhamn på Andøya. Brua blei opna i 1974. Hurtigruta går gjennom sundet, med anløp i Risøyhamn mellom Sortland og Harstad.

Den nordvestlege delen av Risøysundet er verna som Risøysundet naturreservat.

## Bakgrunnsstoff
*Andøy Historielag om Risøyhamn og Risøysundet 
*Andøy Historielag om Lovika og Risøysundet 

## Kjelder

**Denne artikkelen bygger på «[[:nb:Risøysundet|Risøysundet]]» frå , den 25. november 2010.*
Risøysundet naturreservat

**Risøysundet naturreservat** ligg i Andøy kommune i Nordland. Naturreservatet består av den nordvestlege delen av Risøysundet, samt eit strandområde på Andøya. Området har eit areal på 5&nbsp;043 dekar, av dette er 860 dekar landareal, 290 dekar ferskvatn og 3&nbsp;890 dekar sjøareal. Området er verna for å bevare eit våtmarksområde av internasjonal verdi, og den naturleg tilhøyrande vegetasjonen og dyrelivet.

## Bakgrunnsstoff
* Forskrift om fredning av Risøysundet naturreservat av 21. desember 2000 nr 1521 hos Lovdata
* Miljøstatus: Risøysundet naturreservat
Poststad

**Poststad** er eit geografisk område med felles postnummer.  Det er eit stadnamn som blir brukt saman med postnummer for å adressera post.
Poststad kan også visa til ein stad som har postkontor.

Større poststader kan ha fleire ulike postnummer, og større verksemder eller organisasjonar kan ha eige postnummer. I Norge blir poststaden oppgjeven etter postnummeret i adressa.

## Sverige
Poststaden i Sverige - *postort* på svensk -  fell ikkje alltid saman heilt med andre administrative eller statistiske inndelingar, som kommune, *[[sokn|församling]]*, *småort* eller *tätort*.  For å unngå forvekslingar har Posten i Sverige ofte måtta lage eigne namn på postorter. Desse har ofte fått ei så stor gjennomslagskraft at dei heilt har erstatta det tidlegare namnet. 

Til dømes heitte Höör i Skåne opphavleg «Hör». På 1800-talet skreiv ein ofte «Här» i staden for stadnamet på lokale sendingar. Derfor hamna mange brev meint for lokal distribusjon i til dømes Stockholm akkurat i Hör. På grunn av det fekk postorten stavinga Höör. Denne stavinga blir no nytta òg for tätorten, församlingen og kommunen.

Namnet «Upplands Väsby», skapt av Posten i 1919, vart frå 1952 namnet på ein kommune.

## Sjå òg
*Postnummer
*Adresse

## Kjelder

**Denne artikkelen bygger på «[[:sv:Postort|Postort]]» frå ,  den 24. mai 2013.*
Statistiska centralbyrån

**Statistiska centralbyrån** (**SCB**) er byrået som er ansvarleg for å produsera offisiell statistikk i Sverige. Det sorterer under det svenske Finansdepartementet.
I 2005 hadde byrået rundt 1&nbsp;400tilsette. Det har kontor i Stockholm og Örebro.

Statistiska centralbyrån vart oppretta i 1858 og avløyste då Tabellkommissionen som sentralt statleg organ. Svensk statleg statistikkproduksjon går tillbake til 1749, då arbeidet med tabellverket vart starta. Lokale kyrkjesokn hadde ført manntal over innbyggjarane frå 1686.

## Kjelder

**Denne artikkelen bygger på «[[:nb:Statistiska centralbyrån|Statistiska centralbyrån]]» frå , og «[[:sv:|Statistiska centralbyrån]]» frå  den 19. februar 2012.*  


## Bakgrunnsstoff

*
Skyr

**Skyr** er eit magert og proteinrikt mjølkeprodukt frå Island. Det vert framstilt ved å ha løype i oppvermd skummamjølk, og er såleis ein ost, men produktet har konsistens meir som tjukk yoghurt. Skyr har ein mild syrleg smak og vert ofte seld smaksett med bær, frukt, vanilje eller sjokolade.

I moderne meieriproduksjon vert det nytta pasteurisert mjølk og det må difor i tillegg til løypa tilsetjast bakteriekultur ved framstillinga, medan ein før klarte seg med mjølkesyrebakteriane som naturleg var i mjølka.

## Skyr i Noreg
Q-meieriene har frå september 2009 produsert skyr på lisens for den norske marknaden.

## Kjelder

## Bakgrunnsstoff
* Oppskrift på skyr på nettstaden isholf.is  (på engelsk)
Efterretninger og Opmuntringer

***Efterretninger og Opmuntringer angaaende de nærværende Krigsbegivenheder***, ofte berre omtala som *Efterretninger og Opmuntringer*, var ei norsk avis som kom ut mellom midten av august og slutten av desember 1807. Redaktør for avisa var boktrykkaren Niels Wulfsberg. Utgangspunktet for utgivinga var at avisforesendingane frå København svikta ved den britiske blokaden av Noreg i samband med napoleonskrigane.

Efterretninger og Opmuntringer hadde ikkje annonsar som sin hovudgeskjeft, til forskjell frå dei andre avisene på si tid, her var det nyhenda som stod i sentrum. Wulfsberg fann mellom anna stoff til avisa i private brev og utanlandske publikasjonar som sneik seg unna blokaden. Intensjonen bak avisa var å gi ut eit blad som skulle «afhandle politiske, moralske, oekonomiske, artistiske Materier», ifølgje Wulfsberg sjølv. Dette skulle likevel skje innanfor «vor Trykkefriheds Grændser», og for å vekkja minst mogleg uvilje hos regimet omtala Wulfsberg seg sjølv som «en Ven af Politie og god Orden», altså ein som fullt ut respekterte lovar og styresmakt. Innhaldet i avisa var heller ikkje kritisk overfor regimet, men inneheldt heller mykje kritikk av Storbritannia, den nyvunne fienden til Danmark-Noreg. Noko dristig var det likevel då avisa prenta eit «Forslag til en Deposito-Casse», som tok til orde for å oppretta ein eigen norsk kredittinstitusjon, då det ikkje var råd å få pengar frå København, og det var «allerede megen Pengemangel blandt de Handlende». Slike særnorske institusjonar var uønskte frå sentralmaktene si side, og ein såg ikkje med velvilje på dei som argumenterte for slikt. Episoden ser derimot ikkje ut til å ha vorte følgd opp av myndigheitene.

Etter eit halvt år og 43 nummer gjekk avisa inn, og Wulfsberg byrja like etter å gi ut avisa *[[Tiden]]*.

## Kjelder
Trollfjordslaget

**Trollfjordslaget** var ei hending under Lofotfisket den 6. mars 1890, der robåtfiskarane gjekk til aksjon mot dampbåtane som forsøkte å stenge dei ute frå torskefisket i delar av Trollfjorden. Dette var på mange måtar ein kulminasjon av dei konfliktene som allereie hadde gått føre seg mellom større, dampdrivne notbåtar og det tradisjonelle fiskeriet frå mindre opne båtar. 

Reiaren og handelsmannen Ole J. Kaarbø hadde organisert fiske med not frå dampbåtar, og stengde dermed ute fiskarar med konvensjonelle reiskapar frå den inste delen av fjorden, der det var svært mykje torsk. Fiskarane meinte utestenginga var i strid med allemannsretten, og etter eit handgemeng fekk fiskarane brote opp sperringane.

## Utløysande årsak

Kvelden i førevegen, 5. mars, hadde representantar for småbåtfiskarane bede dampbåtane hjelpe til med å bryte opp isen som låg i Trollfjorden, slik at fiskarane kunne kome til dagen etter. Dampbåtane gjorde dette, men i staden for å opne opp for fiskarane, stengde dei den inste delen av fjorden med not. Dei forlangde så betaling frå fiskarane for at dei skulle sleppe dei inn. Dette ville ikkje fiskarane akseptere, og det kom etter kvart til handgemeng mellom småbåtfiskarane og dampbåtmannskapa. Blant anna blei fiskarane spylt med skoldheitt vatn frå dampkjelane ombord i dampbåtane. 

## Etterverknader

Slaget i Trollfjorden blei i ettertid vidt kjent og engasjerte store delar av folket langs kysten. Også Stortinget tok etter kvart affære og framskunda arbeidet med ei ny Lofotlov. I mars 1891 vedtok Stortinget endringar i Lofotloven, der det mellom anna vart forbod mot bruk av not under lofotfisket.

Johan Bojer har skildra slaget i romanen *[[Den siste viking]]*.

## Kjelder

* *Denne artikkelen bygger på «[[:nb:Trollfjordslaget|Trollfjordslaget]]» frå , den 25. november 2010.* 
 

## Bakgrunnsstoff
* Trollfjordslaget
Fjelltistelslekta

**Fjelltistelslekta** (*Saussurea*) er ei planteslekt i korgplantefamilien. I Noreg veks ein art frå slekta, fjelltistel (*Saussurea alpina*).

## Kjelder

*Johannes Lid: *Norsk-svensk-finsk flora*. Det Norske Samlaget, 1985.

**Denne artikkelen bygger på «[[:sv:Fjällskäror|Fjällskäror]]» frå ,  den 26. november  2010.*  
 

## Bakgrunnsstoff
Tveit

Ei **tveit**, av norrønt *þveit*, truleg eigentleg  'avskore stykke', er ei slåttemark eller ei grasslette i utmarka. Ordet er særleg brukt som utmerkingsledd i stadnamn. Det er også eit etternamn.

## Kjelder
*Nynorskordboka
Småort

**Småort** er ei nemning som blir nytta i Sverige av Statistiska centralbyrån (SCB) og er definert som ein samla busetnad med 50-199 innbyggjarar, der det er høgst 150 meter mellom husa. Ein småort kan likevel ha meir enn 200 innbyggjarar om delen fritidsbustader utgjer meir enn 50&nbsp;%. Kvar småort har sin eigen småortskod.

Definisjonen og den langvarige uttynninga (utglesning) av folkesetnaden på landsbygda, fører til at mange grender som samtidig hyser ein småort har ei klart større befolkning enn den som blir oppgitt av SCB sin befolkningsstatistikk.

I 2000 fanst det 2&nbsp;690 småortar og i 2005 fanst det 2&nbsp;876 småortar i Sverige. Mellom 2000 og 2005 vart 152 orter omdefinert  som småort ettersom folketalet hadde sokke til under 50 innbyggjarar. 59 småortar hadde auka folketal og hadde antan vokse i hop med ein tätort eller blitt ein ny eigen tätort. 397 nye småortar kom til i same perioden. Avgrensinga av småortar blir justert kvart femte år, parallelt med tätorterna. Resultatet av 2005 årets småortsavgrensing vart publisert den 27. april 2007.

## Sjå òg
*Liste over småorter i Sverige
*Tätort
*Glesbygd
*Landsbygd
*Fritidshusområde
*Håla
*By

## Bakgrunnsstoff

*Småorternas landareal, folkmängd och invånare per km² 2000 och 2005, SCB

## Referansar
Barlindneset naturreservat

**Barlindneset naturreservat** er eit naturreservat på austsida av Hjørundfjorden i Ørsta kommune i Møre og Romsdal, i området mellom gardane Nes og Molaupen. Naturreservatet blei oppretta ved kongeleg resolusjon 13. oktober 2000. Naturreservatet omfattar 1400 daa.

Barlindneset naturreservat ligg i den svært bratte utmarka tilhøyrande gardane Molaupen gnr 112 bnr 1 og 2 i Ørsta og Nes gnr 112 bnr 1 og 2 i Ørsta. 

Fredingsvedtaket § 2 seier følgjande: «Føremålet med fredinga er å sikre eit naturmiljø med ein stor og vital barlindførekomst i Møre og Romsdal. Området har eit verdfullt innslag av kravfulle edellauvskogartar.»

## Bakgrunnsstoff
* Direktoratet for naturforvaltning: Naturbase Faktaark for Barlindneset naturreservat
* Verneforskrifta for Barlindneset nauturreservat hos Lovdata
Kvamsetelva naturreservat

**Kvamsetelva naturreservat** er eit naturreservat på vestsida av Storfjorden i Hjørundfjorden i Ørsta kommune i Møre og Romsdal. Naturreservatet blei oppretta ved kongeleg resolusjon 27. juni 2003. Naturreservatet omfattar om lag 597 daa.

Kvamsetelva naturreservat ligg i den svært bratte utmarka til gardane på Finnes, gnr 142 bnr 1 til 5 i Ørsta. 

Fredingsvedtaket § 2 seier følgjande: «Formålet med fredinga er å ta vare på ein lokalitet med varmekjær lauvskog med det naturlege plante- og dyrelivet. Av spesielle kvalitetar kan nemnast varmekjær gråor-almeskog.»

## Bakgrunnsstoff
* Direktoratet for naturforvaltning: Naturbase Faktaark for Kvamsetelva naturreservat
* Verneforskrifta for Kvamsetelva naturreservat hos Lovdata
Gullrisslekta

**Gullrisslekta** (*Solidago*) er ei planteslekt i korgplantefamilien. 

I Noreg veks tre artar. Desse er fleirårige plantar som har rak stengel med heile sagtagga blad. Mange små gulblomstra korger med korte kantkroner.
To av desse er innførte hageplantar som har spreidd seg i norsk natur. Dei er difor svartelista.

### Norske artar i slekta gullrisslekta
* Gullris (*Solidago virgaurea*)
* Kanadagullris (*Solidago canadensis*)
* Haustgullris eller kjempegullris (*Solidago gigantea*)

## Kjelder

* Johannes Lid: *Norsk-svensk-finsk flora*. Det Norske Samlaget, 1985.

**Denne artikkelen bygger på «[[:da:Gyldenris|Gyldenris]]» frå ,  den 26. november 2010.*  
 
## Bakgrunnsstoff
Kattefotslekta

**Kattefotslekta** er ei planteslekt i korgplantefamilien. Desse er fleirårige ullhåra eller om lag snaue plantar med avlange utagga blad i rosett som kan danne tuver eller matter. Øvre delen av korgdekkblada er ei stiv blank hinne. Særskilde hannplantar og hoplantar. Fjellkattefot og grønkattefot har frøformeiring utan befruktning, og hannplantane er sjeldne.

### Norske artar i kattefotslekta
I Noreg veks fire artar:
* Kattefot (*Antennaria dioica*)
* Gaissakattefot (*Antennaria nordhageniana*)
* Filtkattefot (*Antennaria alpina*)
** Underart: Fjellkattefot (*Antennaria alpina alpina*)
** Underart: Grønkattefot (*Antennaria alpina porsildii*)
* Sølvkattefot (*Antennaria villifera*)

## Kjelder
*Svensk wikipedia.
*Johannes Lid: *Norsk-svensk-finsk flora*. Det Norske Samlaget, 1985.

**Denne artikkelen bygger på «[[:sv:Kattfötter|Kattfötter]]» frå ,  den 26. november 2010.*
Let's Get to It

***Let's Get to It*** vart det fjerde studioalbumet til den australske songaren Kylie Minogue, og kom ut i oktober 1991. Det vart godt motteke av musikkritikarar, og det var omtalt som betre enn dei tidlegare albuma hennar. Albumet nådde Topp 20 i Australia og Storbritannia.

## Sporliste

## Topplisteplasseringar

## ''Let's Get To... The Videos''

Ein VHS vart utgjeven med tittelen *Let's Get To... The Videos*. Videoen inneheld fire musikkvideoar frå albumet til Minogue *[[Rhythm of Love]]* og to musikkvideoar frå albumet *Let's Get to It*.

### Sporliste
# "Better the Devil You Know"
# "Step Back in Time"
# "What Do I Have to Do?"
# "Shocked"
# "Word Is Out"
# "If You Were with Me Now"
# Behind the scenes

### Format

## Kjelder
**Denne artikkelen bygger på «[[:en:Let's Get to It|Let's Get to It]]» frå  og «[[:nb:Let's Get to It|Let's Get to It]]» frå , den 26. november 2010.*

## Bakgrunnsstoff
*''Let's Get to It'' på Allmusic
Rhythm of Love

***Rhythm of Love*** er det tredje albumet til den australske songaren Kylie Minogue. Det vart utgjeve i november 1990, og fekk positive kritikkar. Det vart topp 10-album i Australia og Storbritannia og produserte fire topp 10-singlar.

## Albuminformasjon
Albumet var det fyrste som inneheldt songar ho sjølv hadde skrive. Det var ei endring frå tyggegummipopen på dei tidlegare albuma hennar, og freista å presentere ein meir stilig og moderne lyd. Fleire av spora vart populært hitar på klubbar i Storbritannia, Europa, Australia, New Zealand og Asia. Albumet nådde nummer ni på den britiske albumlista.

## Sporliste

## Kjelder
**Denne artikkelen bygger på «[[:nb:Rhythm of Love (Kylie Minogue)|Rhythm of Love (Kylie Minogue)]]» frå .*

## Bakgrunnsstoff
*''Rhythm of Love'' på Allmusic
Kamilleblomslekta

**Kamilleblomslekta** (*Matricaria*) er ei planteslekt i korgplantefamilien. I Noreg veks to artar. Desse er eittårige plantar med greina stenglar og snaue dobbeltfinna blad. 

Plantane i slekta er låge eller middels høge urter. Dei har ein opprett stengel og som regel ei krydra lukt. Blada sit spreitt og er fleire gonger fjørflika. Korgene har gul skive. Dei fleste artane har kvite randkroner, men nokre artar manglar dei. Korgbotnen er kjegleforma og innhol. Frukta har opptil fem langsgåande ribber og manglar fnokk. Artane i balderbråslekta (*Tripleurospermum*) med to artar i Noreg blei tidlegare rekna til *Matricaria*. Dei har også fjørflikete blad, gul skive og kvite randkroner, men har berre tre ribber på frukta.

Artane som her er lagt til *Matricaria* er av andre lagt til slekta *Chamomilla*, medan namnet *Matricaria* i denne andre systematiseringa er brukt om artane som vert kalla balderbråslekta, *Tripleurospermum*, i den systematikken som er lagt til grunn her.

Tunbalderbrå blir av Artsdatabanken plassert i slekta *Lepidotheca*, men i internasjonal litteratur blir han oftest rekna til *Matricaria*. Tunbalderbrå er vanleg i heile Norge. Ein annen art, kamilleblom, er eit sjeldant ugras i Noreg.

## Artar
Flerie kjelder oppgjev at der er seks eller sju artar i slekta *Matricaria*. Ifølgje *Global Compositae Checklist* er det derimot hele 21 gyldige artar:

* *[[Matricaria aserbaidshanica]]*
* *[[Matricaria aurea]]*
* *[[Matricaria australis]]*
* *[[Matricaria brachyglossa]]*
* *[[Matricaria breviradiata]]*
* kamilleblom (*M.&nbsp;chamomilla*)
* *[[Matricaria courrantia]]*
* *[[Matricaria decipiens]]*
* tunbalderbrå (*M.&nbsp;discoidea*)
* *[[Matricaria elongata]]*
* *[[Matricaria grossheimii]]*
* *[[Matricaria hookeri]]*
* *[[Matricaria karjaginii]]*
* *[[Matricaria lasiocarpa]]*
* *[[Matricaria occidentalis]]*
* *[[Matricaria rupestris]]*
* *[[Matricaria sevanensis]]*
* *[[Matricaria subpolaris]]*
* *[[Matricaria szowitzii]]*
* *[[Matricaria tetragonosperma]]*
* *[[Matricaria transcaucasica]]*

## Galleri

Fujeirah north 1501200713048 Matricaria aurea.jpg|*Matricaria aurea*
Atlas roslin pl Rumianek pospolity 2096 7384.jpg|Kamilleblom, *Matricaria chamomilla*
Chamomilla suaveolens kz.jpg|Tunbalderbrå, *Matricaria discoidea*
20180510Matricaria discoidea1.jpg|*Matricaria discoidea*


## Kjelder

* Johannes Lid: *Norsk-svensk-finsk flora*. Det Norske Samlaget, 1985.
----
**Denne artikkelen bygger på «[[:sv:Kamomiller|Kamomiller]]» frå , og «[[:de:Kamillen|Kamillen]]» frå  den 27. november 2010.*  

**Denne artikkelen bygger på «[[:nb:Kamilleblomslekta|Kamilleblomslekta]]» frå ,  den 21. juli 2021.*
Planteslekta salat

**Salat** (*Lactuca*) er ei planteslekt i korgplantefamilien som inneheld rundt 100 artar. Dei fleste veks i tempererte strøk på den nordlege halvkula.  I slekta finst annan hagesalat (*[[Lactuca sativa]]*) som har mange varietetar, som hovudsalat (*Lactuca sativa var. capitata*).

Ordet «salat» kjem via tysk frå italiensk *(in)salata*, 'rett tilreidd med salt'. Det vitskaplege namnet *Lactuca* kjem frå latin *lac*, 'mjølk', og viser til den mjølkeaktige plantesafta.

Noreg hadde opphavleg éin viltveksande salatart, sibirturt (*L. sibirica*). Taggsalat (*L. serriola*) er utbreidd i Sør- og Mellom-Europa og finst av og til på avfallsplassar i Noreg. Artar som også kan reknast til slekta er turt (*Cicerbita alpina*) og skogsalat (*Mycelis muralis*)

## Kjelder

*Svensk Wikipedia.
*Johannes Lid: *Norsk-svensk-finsk flora*. Det Norske Samlaget, 1985. 
*«salat» (17. januar 2013), *Store norske leksikon*. Fri artikkel henta 28. juli 2014.
*«lettuce, n.», *Oxford English Dictionary*, oed.com.

## Bakgrunnsstoff
Frederikshavn

**Frederikshavn** er ein by og tidlegare kjøpstad på Jylland i Danmark med  (2013) innbyggarar. Frederikshavn ligg ved Kattegat på austkysten av Vendsyssel. Tidlegare Frederikshavn kommune hadde i 2004 34&nbsp;416 innbyggarar. Etter kommunalreformen 2007 er tidlegare Sæby kommune innlemma i den nye Frederikshavn kommune. Den høyrer til  Region Nordjylland.

Frederikshavn ligg i eit morenelandskap som vart skapt av innlandsisen i siste istid for om lag 14&nbsp;000 år sidan. Byen heitte tidlegare **Fladstrand**  før den vart kalla opp etter kong Fredrik VI. Frederikshavn fekk kjøpstadsrettar i 1818.

Næringslivet i Frederikshavn har tradisjonelt vore basert på fiskeri og hamneverksemd. I dag er byen ein av Danmarks største ferjebyer med samband til Oslo og Göteborg. Byen har også eit større sjukehus, marinebase og tekniske skular tilknytte maritime fag.

## Kjelder

**Denne artikkelen bygger på «[[:nb:Frederikshavn|Frederikshavn]]» frå ,  den 27. november 2010.*
Grøft

**Grøft** (norr. *grǫptr*) er ei renne i bakken som kan vera open eller tildket. Ordet «grøft» er knytt til det å grava. Grøfter kan brukast til å leia vatn ein stad, og blir mellom anna brukte til å drenera eller vatna eit visst område. Ein kan òg bruka grøfter til å leggja røyr eller kablar til mellom anna elektrisitet eller telekommunikasjon i. Ofte lagar ein grøfter langs vegar, åkrar og nokre gonger ved bygningar, til dømes som festningsgraver.

## Kjelder

*
----
**Denne artikkelen bygger på «[[:da:Grøft|Grøft]]» frå ,  den 27. november 2010.*


## Bakgrunnsstoff